জন হেস্টিংস
জন ওয়েন হেস্টিংস (ইংরেজি: John Hastings; জন্ম: ৪ নভেম্বর, ১৯৮৫) নিউ সাউথ ওয়েলসের পেনরিথ এলাকায় জন্মগ্রহণকারী বিশিষ্ট পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ফাস্ট-মিডিয়াম বোলিংয়ের পাশাপাশি নিচের সারির কার্যকরী ব্যাটসম্যান তিনি। ঘরোয়া ক্রিকেটে ভিক্টোরিয়ান বুশর‌্যাঞ্জার্স ও মেলবোর্ন স্টার্সের পক্ষে খেলছেন জন হেস্টিংস। এছাড়াও, চেন্নাই সুপার কিংস, ডারহাম, কলকাতা নাইট রাইডার্সের প্রতিনিধিত্ব করেছেন। ২০১০ সালে ব্র্যাডম্যান বর্ষসেরা যুব ক্রিকেটাররূপে পুরস্কার পান।